Analüüsi uudiste teksti ja paku sellele sobiv pealkiri eesti keeles. Vasta vaid lühikese pealkirjaga.
## Tekst:

Endine maailma esireket Novak Djokovic alistas Torinos toimuval meeste tennise aastalõputurniiril 6:4, 6:1 venelase Andrei Rubljovi ning tagas koha nelja parema seas.
35-aastase serblase esimese servi õnnestumise protsent oli 81, oma esimeselt servilt võitis ta 94 protsenti mängitud punktidest. Djokovic ei seisnud silmitsi ühegi murdepalliga, ta tegi kuus lihtviga Rubljovi 17 vastu ning võitis mängu tunni ja üheksa minutiga. Sealjuures kestis teine sett 33 minutit.

Djokovic sai Rubljovi üle karjääri teise võidu kolmandast mängust, viimases alagrupimatšis läheb ta reedel vastamisi Daniil Medvedeviga. Endine esireket on võitnud viis ATP aastalõputurniiri, neist viimase aastal 2015. Temast enam, kuus tiitlit, on pea kohale saanud tõsta vaid Roger Federer.
## Pealkiri:

user
Rubljovi alistanud Djokovic tagas aastalõputurniiril koha poolfinaalis
assistant